CELEX: C2004/094/125
Language: da
Date: 2004-04-17 00:00:00
Title: Sag anlagt den 16. december 2003 af Angelo Wille mod Europa-Parlamentet

17.4.2004   
            
            
               DA
            
            
               Den Europæiske Unions Tidende
            
            
               C 94/44
            
         Sag anlagt den 16. december 2003 af Angelo Wille mod Europa-Parlamentet
   (Sag T-412/03)
   (2004/C 94/125)
   Processprog: tysk
   Ved De Europæiske Fællesskabers Ret i Første Instans er der den 16. december 2003 anlagt sag mod Europa-Parlamentet af Angelo Wille ved Rechtsanwalt D. Rogalla.
   Sagsøgeren har nedlagt følgende påstande:
   
               —
            
            
               Europa-Parlamentets beslutninger af 24. februar 2003, 28. april 2003, 20. maj 2003 og 17. september 2003 annulleres.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anlagt sag til prøvelse af Parlamentets beslutninger om ikke at give ham adgang til udvælgelsesprøve EUR/A/16/167/02. Som begrundelse anførtes, at sagsøgeren ikke havde mindst to års faglig erfaring efter afslutningen af den krævede uddannelse som jurist.
   Sagsøgeren har gjort gældende, at beslutningerne om ikke at give ham adgang er retsstridige, eftersom han har indgivet ansøgning som foreskrevet og inden for den fastsatte frist, ligesom han også i øvrigt opfylder alle generelle og særlige betingelser. Han har en uddannelse som jurist og den krævede faglige erfaring. Som begrundelse for, at beslutningerne er retsstridige, har sagsøgeren anført, at Parlamentet har anlagt en fejlagtig fortolkning af meddelelsen om udvælgelsesprøven. En ligestilling af en afsluttet universitetseksamen og den anden statslige prøve i jura er i strid med ordlyden af meddelelsen om udvælgelsesprøve og med forbuddet mod forskelsbehandling på grundlag af nationalitet i henhold til artikel 12 EF. Der kan ikke stilles større krav til tyske jurister end til akademikere fra andre medlemsstater.